stanford-oval/wikipedia huggingface dataset:
Bill Ranford
Junioriaika ja NHL-varaus

Ennen jääkiekkoilun aloittamista Ranford harrasti taitoluistelua, kunnes alkoi vähitellen kiinnostua maalivahtina pelaamisesta. Nuorena hän vietti muutamia vuosia Saksassa, koska hänen isänsä kuului armeijaan. Juniorivuosinaan Ranford edusti kolmen kauden ajan New Westminster Bruinsin joukkuetta. Hyvien otteidensa ansiosta Boston Bruins varasi hänet vuoden 1985 varaustilaisuuden kolmannella kierroksella numerolla 52. WHL-kauden päätyttyä Ranford pääsi pelaamaan Bruinsissa kaudella 1985–86 neljä ottelua, joista hän voitti kolme.
NHL-ura

Ranford aloitti kauden 1986–1987 AHL-joukkue Moncton Golden Flamesissa kolmella voitto-ottelulla, joiden jälkeen hänet nostettiin loppukaudeksi Bruinsin edustusjoukkueeseen. Bruinsin valmentajavaihdoksen yhteydessä Ranfordin peliaika kuitenkin väheni ja hänet siirrettiin seuraavaksi kaudeksi Edmonton Oilersiin vaihtokaupassa Andy Moogiin. Oilers voitti Stanley Cupin 1988 maalivahtinaan Grant Fuhr. Ranfordille ei kertynyt peliaikaa playoff-otteluissa, ja suuri osa kaudesta kului muutenkin AHL-joukkue Maine Marinersissa.
Kaudella 1988–1989 Ranford ei enää pudonnut edustusjoukkueesta alempiin sarjoihin, vaan pelasi Oilersissa 25 NHL-ottelua, joista voitti 15. Hänen ehkä paras kautensa oli kuitenkin seuraava kausi 1989–1990, jolloin hän korvasi loukkaantumisista kärsineen Fuhrin ja vei joukkueensa aina Stanley Cup -voittoon asti. Ranford sai Conn Smythe Trophyn, eli playoff-otteluiden parhaan pelaajan palkinnon. Ranford jatkoi joukkueessa myös kuuden seuraavan kauden ajan, kuitenkin ilman erityistä menestystä. Kesken kauden 1995–1996 hänet kaupattiin takaisin Bostoniin.
Ranford ei vieläkään pelannut Bostonissa kokonaista kautta, vaan kesken kauden 1996–1997 hänet vaihdettiin usean pelaajan vaihtokaupassa Washington Capitalsiin. Samassa kaupassa Washingtoniin siirtyivät Adam Oates ja Rick Tocchet, toiseen suuntaan Jason Allison, Anson Carter ja Jim Carey. Ranford pelasi Capitalsissa myös kauden 1997–1998, jolloin Capitals hävisi Stanley Cup -finaaleissa Detroit Red Wingsille suoraan neljässä ottelussa. Seuraava kausi kului Tampa Bay Lightningissa ja Detroitissa. Ura päättyi Edmontoniin seuraavaksi kaudeksi tehdyn paluun jälkeen 34-vuotiaana.
Ranfordin Oilersissa pelaamat 449 ottelua ja 25004 minuuttia ovat molemmat seuraennätyksiä.
Maajoukkueura

Ranford on NHL-otteluiden lisäksi pelannut myös Kanadan jääkiekkomaajoukkueessa. Hänen parhaat saavutuksensa kansainvälisissä turnauksissa ovat Kanada-cupin voitto 1991 ja maailmanmestaruus 1994. Kanada-cupissa hänet valittiin turnauksen arvokkaimmaksi pelaajaksi (MVP) ja MM-kisoissa parhaaksi maalivahdiksi.
Pelaajauran jälkeen

Kaudesta 2006–2007 Ranford on toiminut Los Angeles Kingsin maalivahtivalmentajana. Hän myös pelasi yhdessä Grant Fuhrin kanssa Edmontonin alumnin maalivahtina NHL:n ainoassa ulkojäillä pelatussa Heritage Classic -ottelussa Montreal Canadiensin alumnia vastaan. Edmonton voitti ottelun numeroin 2–0.
Ranford on osallistunut myös elokuvantekoon, sillä hän näytteli vuoden 2004 Miracle-elokuvassa Yhdysvaltain maalivahdin pelitilannekohtaukset.
Aiheesta muualla

Bill Ranford The Internet Hockey Databasessa (englanniksi)
Bill Ranford Oilersin sivuilla
Hockeygoalies.org
Arkangelin satama

Arkangelin sataman sijainti Arkangelin alueella Vienanjoen varrella
Arkangelin satama (ven. Порт Архангельск, Морской порт Архангельск, Port Arhangelsk, Morskoi port Arhangelsk, LOCODE: RU ARH) on Venäjän Arkangelin alueen Arkangelin kaupungissa sijaitseva keskisuuri kauppasatama. Satama on tunnettu Venäjällä jo yli 400 vuoden ajan. Vaikka Vienanmeri jäätyy talvella, satama pidetään liikennöitävänä jäänmurtajien avulla.
Arkangelin sataman Ekonomija-terminaalia
Arkangelin matkustajasatamaa.
Arkangelin satama on 500 ruplan setelin teemana
Satama on jakautunut maantieteellisesti laajalle alueelle, laituripaikkoja on yhteensä miltei 200. Suurimmat aluspaikat on tarkoitettu enintään 253,4 metrin pituisille aluksille. Suurin sallittu syväys vaihtelee laituripaikan mukaan ja on enimmillään 9,2 metriä. Sataman tunnetuimpia osia ovat:
Ekonomija-terminaali, joka sijaitsee Arkangelin pohjoisosissa Vienanjoen suistoalueen itäisessä jokihaarassa, linnuntietä noin 18 kilometriä Arkangelin keskustan pohjoispuolella.
Matkustajasatama (Morskoi vokzal), Arkangelin kaupungin keskustan äärellä Vienanjoen pääuoman itärannalla.
Levyi Bereg -hiiliterminaali, Matkustajasataman kohdalla Vienanjoen pääuoman länsirannalla (Matkustajasataman vastarannalla).
Bakaritsa-terminaali, matkustajaterminaalista noin 6 kilometriä etelä kaakkoon (yläjuoksulle)
Sataman rahtimäärät

Arkangelin sataman vuosittainen rahtimäärä:
| Vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- | --- | --- | --- |
| Yhteensä milj. tonnia | 3,1 | 5,5 | 6,5 | 5,3 | 5,3 | 4,7 | 3,3 | 3,7 | 4,2 | 5,6 |
| Vuosi | 2013 | 2014 | 2015 | 2016 | 2017 | 2018 | 2019 | 2020 | 2021 | 1-5/2022 |
| --- | --- | --- | --- | --- | --- | --- | --- | --- | --- | --- |
| Yhteensä milj. tonnia | 4,4 | 4,2 | 3,8 | 2,6 | notkahdus rahdin määrässä | 2,8 | 2,7 | 3,3 | 3,2 | 1,1 |
Aiheesta muualla

Arkangelin kauppasataman kotisivut (Arkistoitu – Internet Archive) (englanniksi) tai (venäjäksi) (ascp.ru)
Arkangelin sataman pääterminaalien sijaintipiirros (venäjäksi) (morinfocenter.ru)
Arkangelin jokisatama (venäjäksi) (arpnet.ru)
Arkangelin satamaan keskittynyt sivusto (englanniksi) tai (venäjäksi) (arhport.ru)
Asher Book

| Asher Monroe Book |
| --- | --- |

Henkilötiedot
Syntynyt: 18. syyskuuta 1988 (ikä 36)
Ammatti:  tanssija, näyttelijä, laulaja
Muusikko
Taiteilijanimi:  Asher Monroe
Laulukielet:  englanti
Tyylilajit:  dancepop, pop
Soittimet:  kitara, piano
Levy-yhtiöt:  D-Empire Entertainment
Aiheesta muualla
Kotisivut
  [ Muokkaa Wikidatassa ] [ ohje ]  
Asher Monroe Book (s. 18. syyskuuta 1988 Arlington, Virginia) on yhdysvaltalainen tanssija, laulaja-lauluntekijä ja näyttelijä.
Vuonna 2004 Book näytteli Pop Rocks -elokuvassa. Vuonna 2006 Bookista tuli yksi V Factory -yhtyeen jäsenistä. Yhtye julkaisi EP:n These Are The Days vuonna 2008. Vuonna 2009 Book näytteli Fame-elokuvassa. Lokakuussa 2010 Book ilmoitti Twitterissä jättäneensä V Factoryn.
Diskografia > EP:t

Here With You (Remixes) (2013)
On My Way (Part 1) (2014)
On My Way (Part 2) (2015)
Inner Warrior (2017)
Diskografia > Singlet

Back for More (feat. Hot For Words) (2011)
Love Away (2011)
So High (2011)
Like I Do (2011)
Hello Baby (2012)
Every Night (2012)
Here With You (2012)
Hush Hush (2013)
Memory (feat. Chris Brown) (2014)
Lonely Island (2014)
Down (2014)
Again (2014)
Oh My Way (2014)
Soulmate (2015)
Fucked Up (2015)
Nobody Else (2015)
Sign You Love (2015)
Bye Bye (2015)
Filmografia > Elokuvat

| Vuosi | Elokuva / TV-elokuva / lyhytelokuva | Rooli |
| --- | --- | --- |
| 2005 | Come Away Home | Chris |
| 2009 | Fame | Marco Ramone |
Filmografia > Televisiosarjat

| Vuosi | Sarja | Rooli |
| --- | --- | --- |
| 2005 | Zoey 101 | Glen Davis |
| 2006 | Kodinpuolustaja | Alex Towers |
| 2007 | Eight One Eight | Chris |
| 2007 | Näkijä | Wyatt Forrester |
| 2009 | Xpose | oma itsensä |
| 2009 | The Wendy Williams Show | oma itsensä |
| 2009 | Entertainment Tonight | oma itsensä |
| 2010 | Samaa sukua | Steve Williams |
| 2010 | Mentalist | Jackson Winter |
Aiheesta muualla

Asher Monroen kotisivut
Bt

Bt tarkoittaa seuraavia:
Bhutan, ISO 3166-1 -koodi BT, valtio tai muu maantieteellinen alue
AirBaltic, IATA-koodi BT, lentoyhtiö
Bystrohodnyi tank, BT, neuvostoliittolainen panssarivaunusarja
B.T.,  tanskalainen iltapäivälehti, alkujaan Berlingsken tabloid-kokoinen iltapäiväpainos
Bowl Team, BT, suomalainen keilailuseura
Brian Transeau, tunnetaan myös taiteilijanimellä BT, yhdysvaltalainen muusikko
BT Group, BT, entinen British Telecom, brittiläinen puhelinoperaattori
Borås Tidning, ruotsalainen sanomalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BT”, voi hakea sivunnimihaulla, laajalla sivunnimihaulla tai tekstihaulla.
Bledar Sejko

| Bledar Sejko |
| --- | --- |
 Bledar Sejko Eurovision laulukilpailun semifinaaliesityksen harjoituksissa 2013.
Henkilötiedot
Syntynyt: 10. syyskuuta 1972 (ikä 52) Tirana
Ammatti:  laulaja, kitaristi
Muusikko
Tyylilajit:  rock
Soittimet:  kitara 
  [ Muokkaa Wikidatassa ] [ ohje ]  
Bledar Sejko (s. 10. syyskuuta 1972 Tirana) on albanialainen laulaja ja kitaristi, joka edusti maataan vuoden 2013 Eurovision laulukilpailussa Adrian Lulgjurajn kanssa kappaleella ”Identitet”. He eivät päässeet jatkoon, vaan jäivät 31 pisteen päähän finaalipaikasta sijoittuen sijalle 15.
Hän oli mukana perustamassa Albanian ensimmäistä rockyhtyettä, Megahertz.
Bledar on naimisissa Eda Sejkon kanssa.
Aiheesta muualla

About Adrian Lulgjuraj & Bledar Sejko, eurovision.tv (englanniksi)
Ampumahiihdon maailmancup 2018–2019 – naisten kokonaiskilpailu

Ampumahiihdon maailmancupissa 2018–2019 kilpailleiden naisten pisteet lasketaan yhteen normaalimatkalta, pikakilpailusta, takaa-ajosta ja yhteislähdöstä (lukuun ottamatta kahta huonointa tulosta), josta saadaan kokonaiskilpailun lopulliset pisteet.
Yhteenveto

| Tapahtuma | Voittaja | Toinen | Kolmas |
| --- | --- | --- | --- |
| Pokljuka 15 km normaalimatka tiedot | Julija Džyma  Ukraina  | Monika Hojnisz  Puola  | Markéta Davidová  Tšekki  |
| Pokljuka 7,5 km pikakilpailu tiedot | Kaisa Mäkäräinen  Suomi  | Dorothea Wierer  Italia  | Justine Braisaz  Ranska  |
| Pokljuka 10 km takaa-ajo tiedot | Kaisa Mäkäräinen  Suomi  | Dorothea Wierer  Italia  | Paulína Fialková  Slovakia  |
| Hochfilzen 7,5 km pikakilpailu tiedot | Dorothea Wierer  Italia  | Kaisa Mäkäräinen  Suomi  | Jekaterina Jurlova-Percht  Venäjä  |
| Hochfilzen 10 km takaa-ajo tiedot | Kaisa Mäkäräinen  Suomi  | Paulína Fialková  Slovakia  | Dorothea Wierer  Italia  |
| Nové Město 7,5 km pikakilpailu tiedot | Marte Olsbu Røiseland  Norja  | Laura Dahlmeier  Saksa  | Paulína Fialková  Slovakia  |
| Nové Město 10 km takaa-ajo tiedot | Marte Olsbu Røiseland  Norja  | Dorothea Wierer  Italia  | Hanna Öberg  Ruotsi  |
| Nové Město 12,5 km yhteislähtö tiedot | Anastasija Kuzmina  Slovakia  | Paulína Fialková  Slovakia  | Anaïs Chevalier  Ranska  |
| Oberhof 7,5 km pikakilpailu tiedot | Lisa Vittozzi  Italia  | Anaïs Chevalier  Ranska  | Hanna Öberg  Ruotsi  |
Oberhof 10 km takaa-ajo tiedot: 
Ruhpolding 7,5 km pikakilpailu tiedot: 
Ruhpolding 12,5 km yhteislähtö tiedot: 
Antholz-Anterselva 7,5 km pikakilpailu tiedot: 
Antholz-Anterselva 10 km takaa-ajo tiedot: 
Antholz-Anterselva 12,5 km yhteislähtö tiedot: 
Canmore 15 km normaalimatka tiedot: 
Canmore 12,5 km yhteislähtö tiedot: 
Salt Lake City 7,5 km pikakilpailu tiedot: 
Salt Lake City 10 km takaa-ajo tiedot: 
Östersund 7,5 km pikakilpailu tiedot: 
Östersund 10 km takaa-ajo tiedot: 
Östersund 15 km normaalimatka tiedot: 
Östersund 12,5 km yhteislähtö tiedot: 
Holmenkollen 7,5 km pikakilpailu tiedot: 
Holmenkollen 10 km takaa-ajo tiedot: 
Holmenkollen 12,5 km yhteislähtö tiedot:
Sijoitukset

| Selite |
| --- | --- | --- | --- |
| 1 | 2 | 3 | Palkintokorokesija |
| 1/60 | 1/60 | 1/60 | Sijoitus / pisteet |
| NM | NM | NM | Normaalimatka |
| PK | PK | PK | Pikakilpailu |
| TA | TA | TA | Takaa-ajo |
| YL | YL | YL | Yhteislähtö |
| DNS | DNS | DNS | Ei aloittanut |
| DNF | DNF | DNF | Ei tullut maaliin |
| LAP | LAP | LAP | Ohitettiin kierroksella |
Aiheesta muualla

Virallinen sivusto (englanniksi)
Aune Äyräpää

Aune Äyräpää (9. tammikuuta 1898 Helsinki – 8. heinäkuuta 1981) oli suomalainen taidemaalari.
Hän sai päättötodistuksen Taideyhdistyksen piirustuskoulusta vuonna 1916, ja opiskeli sen jälkeen kaksi vuotta Taideteollisuuskorkeakoulussa. Myöhemmin hän opiskeli Ranskan taidekouluissa, muun muassa Pariisin maalausakatemiassa. Hän oli myös tekstiilitaiteilija ja suunnitteli ryijyjä.
Äyräpään vanhemmat olivat Matti Äyräpää ja hänen puolisonsa Hilda o.s. Ingman.
Aiheesta muualla

Aune Äyräpää Kansallisgallerian kokoelmissa
Bonnynlahti

| Bonnynlahti |
| --- | --- |
 Bonnynlahti
Muut nimet:  Biafranlahti
Sijainti:  Guineanlahti
Merialue:  Atlantin valtameri
Valtiot
Valtio:  Gabon, Kamerun, Nigeria, Päiväntasaajan Guinea, São Tomé ja Príncipe
Bonnynlahti, jonka nimi oli vuoteen 1975 Biafranlahti, on Guineanlahden pohjukka Afrikan länsirannikolla. Sen luoteispuolella on Benininlahti. Bonnynlahden rantavaltioihin kuuluvat Nigeria, Kamerun, Päiväntasaajan Guinea, São Tomé ja Príncipe sekä Gabon.
Brian Tutt

| Brian Tutt> Henkilötiedot |
| --- | --- |
Syntynyt: 9. kesäkuuta 1962 (ikä 62) Swalwell, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  186 cm
Paino:  89 kg
Pelaajaura
Pääsarjaura:  1987–2000
Seurat:  Maine Mariners (AHL) Toledo Goaldiggers (IHL) Springfield Indians (AHL) Hershey Bears (AHL) Kalamazoo Wings (IHL) New Haven Nighthawks (AHL) EHC Lustenau (EBEL) Baltimore Bandits (AHL) Washington Capitals (NHL) Furuset I.F. (Norja) Ilves (SML) Färjestads BK (SEL) SaPKo (I-div.) Schwenninger Wild Wings (DEL) Hannover Scorpions (DEL) Adler Mannheim (DEL)
NHL-varaus:  126. varaus, 1980 Philadelphia Flyers
Brian Carter Tutt (s. 9. kesäkuuta 1962 Swalwell, Alberta, Kanada) on kanadalainen entinen jääkiekkopuolustaja ja olympiamitalisti. Tutt pelasi fyysistä peliä ja oli hieman jäähyherkkä.
Ura

Philadelphia Flyers varasi Tuttin numerolla 126 kesällä 1980 ennen kuin hän pelasi edes tulokaskauttaan WHL:ssä. Tutt pelasi ennen varaustaan lähinnä Albertan paikallisessa juniorisarjassa AJHL:ssä. Tulokaskaudella 1980–1981 WHL:ssä Tutt oli joukkueensa Calgary Wranglersin tehokkain puolustaja tehoin 10+41=51. Hän lähti pelaamaan miesten pelejä kaudella 1982–1983. Tutt pelasi kauteen 1987–1988 saakka vain IHL:n ja AHL:n välillä useissa eri seuroissa. Hän voitti heti ensimmäisellä IHL-kaudellaan 1982–1983 Turner Cupin Toledo Goaldiggersin riveissä. Vuosina 1984 ja 1985 Tutt valittiin IHL:n toiseen tähdistökentälliseen. Hän oli kaudella 1984–1985 joukkueensa Kalamazoo Wingsin tehokkain puolustaja tehoilla 8+45=53. Kausina 1986–1987 ja 1987–1988 Tutt pelasi enimmäkseen AHL:ssä. Hän siirtyi kesken kauden 1987–1988 Itävallan liigassa pelanneen EHC Lustenaun riveihin.
Kaudella 1988–1989 Tutt pelasi kuusi ottelua AHL-joukkue Baltimore Banditsissa, mutta hänen kautensa kului lähinnä Kanadan maajoukkueessa. Kesällä 1989 Tutt teki vapaana agenttina sopimuksen Washington Capitalsin kanssa. Hän pelasi kauden lähinnä Banditsin riveissä, mutta pelasi myös uransa seitsemän NHL-ottelua tehoin 1+0=1. Tutt pelasi vuodet 1990–1992 Norjassa ja Furusetin riveissä. Hänet valittiin vuonna 1991 GET-liigan tähdistökentälliseen.
Tutt siirtyi kaudeksi 1992–93 Suomeen ja SM-liigajoukkue Ilvekseen. Hän tuli kauden aikana tunnetuksi rikkoessaan SM-liigan yhden kauden jäähyennätyksen 148 minuutillaan. Aikaisemman jäähyennätyksen teki KalPan Brent Sapergia 117 minuutillaan kaudella 1986–1987. Tuttin ennätys oli voimassa seuraavat neljä kautta, kunnes sen rikkoi HIFK:n Jarkko Ruutu kaudella 1996–1997. Ruutu keräsi 155 jäähyminuuttia. Tutt oli kaudella 1992–1993 myös Ilveksen tehokkain puolustaja 23 pisteellään yhdessä Hannu Henrikssonin kanssa. Hän kävi pelaamassa kauden 1993–1994 Elitserien-joukkue Färjestads BK:ssa ja palasi kaudeksi 1994–95 Ilvekseen. Hän pelasi kuitenkin vain 25 ottelua, kun iso osa kaudesta kului Kanadan maajoukkueessa. Tutt siirtyi seuraavaksi kaudeksi sarjatasoa alemmas Savonlinnan Pallokerhon riveihin. Hän oli kaudella 1995–1996 I-divisioonan jäähypörssin kolmas yhdessä joukkuetoverinsa Gennadi Kurdinin kanssa. Molemmat keräsivät 131 jäähyminuuttia.
Kaudeksi 1996–1997 Tutt siirtyi Saksan DEL-liigan Schwenninger Wild Wingsiin. Kausi 1997–1998 kului Hannover Scorpionsissa, kausi 1998–1999 alkoi Adler Mannheimissä, mutta Tutt palasi kesken kauden takaisin Hannoveriin, jossa hän voitti keväällä 1999 mestaruuden. Tutt lopetti pelaajauransa kevääseen 2000.
Uran jälkeen

Tutt valmensi vuonna 2001 CHL-joukkue Huntsville Tornadoa.
Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Albertville 1992 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Ruotsi 1995 | jääkiekko |  |
Tutt oli voittamassa olympiahopeaa Albertvillestä vuonna 1992. Hän edusti Kanadaa myös MM-kilpailuissa vuosina 1992 ja 1995. Tutt oli vuoden 1995 pronssijoukkueen kapteeni.
Muuta

Tuttin poika Brennan pelaa hyökkääjänä WHL-joukkue Seattle Thunderbirdsissä.
Bleed Together

| ”Bleed Together” Soundgarden |
| --- | --- | --- |

Singlen tiedot
 Albumilta: A-Sides
 Äänitetty : 1996
 Julkaistu: marraskuu 1997
 Tekijä(t): Chris Cornell
 Tuottaja(t): Adam Kasper, Soundgarden
 Tyylilaji: grunge, alternative rock
 Kesto: 03.54
 Levy-yhtiö: A&M
Soundgardenin muut singlet
| ”Ty Cobb” 1997 | ”Bleed Together” 1997 | ”Black Rain” 2010 |
Bleed Together on Soundgardenin vuonna 1997 julkaisema single. Monet sanovat sitä yhtyeen kokoelman A-Sidesin ainoaksi ennenjulkaisemattomaksi kappaleeksi. Tosiasiassa se julkaistiin jo "Burden In My Hand"-singlen b-puolena vuonna 1996. Ainut versio singlestä on yksi-raitainen promo-single. Promo-singlen Meksikon versio tavaa A-Sidesin väärin. Meksikon versiolla lukee albumilta A-Slides.
Kappaleet

Bleed Together – 3.54 (säv. Cornell)
Aiheesta muualla

Bleed Together
Albumi Bleed Together Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Buenos Aires -luokka

| Buenos Aires -luokka |
| --- | --- |
 Luokkaan kuulunut ARA San Luis

Tekniset tiedot
Uppouma:  1 397 t (standardi) 2 042 t (kuormattu)
Pituus:  98,45 m (kokonaispituus)
Leveys:  10,58 m
Syväys:  3,2 m
Koneteho:  34 000 hv
Nopeus:  35 solmua
Miehistöä:  130
Aseistus
Meritorjunta:  4 × QF 4,7" Mk IX 8 × 21" torpedoputkea
Ilmatorjunta:  2 × nelipiippuista .50" ilmatorjuntakonekivääriä
Buenos Aires -luokka oli Argentiinan laivaston seitsemän hävittäjän muodostama alusluokka, jonka alukset tilattiin Britanniasta Vickers Armstrongin, Cammell Lairdin ja John Brown and Companyn telakoilta.
Luokan alukset muistuttivat suuresti Britannian kuninkaallisen laivaston G-luokan hävittäjää HMS Glowwormia. Ne tarjosivat Argentiinan laivastolle modernin merikelpoisen hävittäjäluokan, joka yhdessä Veinticinco de Mayo -luokan risteilijöiden sekä risteilijä ARA La Argentinan ja vanhempien viiden Mendoza- ja Cervantes-luokkien hävittäjien kanssa Etelä-Amerikan suurimman merimahdin.
Toisen maailmansodan päätyttyä alusten puolen tuuman konekiväärit korvattiin kahdella yksiputkisella Boforsin 40 millimetrin ilmatorjuntakanuunalla, jotka asennettiin savuhormien väliin. Taaemmat torpedoputket poistettiin 1956. Samassa yhteydessä taaempi etsintävaloteline laajennettiin ja sille asennettiin kaksi kaksiputkista Boforsin 40 millimetrin ilmatorjuntakanuunaa. Lisäksi aluksille asennettiin tutkat.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ARA Buenos Aires | Vickers Armstrong, Barrow-in-Furness | 1936 | 21. syyskuuta 1937 | 4. huhtikuuta 1938 | poistettu palveluksesta 1971 |
| ARA Corrientes | Vickers Armstrong | 1936 | 21. syyskuuta 1937 | 1. heinäkuuta 1938 | uponnut 3. lokakuuta 1941 kolaroituaan ARA Almirante Brownin kanssa |
| ARA Entre Rios | Vickers Armstrong | 1936 | 21. syyskuuta 1937 | 15. toukokuuta 1938 | poistettu palveluksesta 1973 |
| ARA Misiones | Cammell Laird | - | 23. syyskuuta 1937 | 5. syyskuuta 1938 | poistettu palveluksesta 3. toukokuuta 1971 |
| ARA San Juan | John Brown and Company | - | 24. kesäkuuta 1937 | 23. maaliskuuta 1938 | poistettu palveluksesta 1973 |
| ARA San Luis | John Brown | - | 23. elokuuta 1937 | 23. maaliskuuta 1938 | poistettu palveluksesta 3. toukokuuta 1971 |
| ARA Santa Cruz | Cammell Laird | - | 3. marraskuuta 1937 | 26. syyskuuta 1938 | poistettu palveluksesta 1973 |
Carolus Andriamatsinoro

Charles Carolus Andriamatsinoro eli Andria (s. 6. heinäkuuta 1989) on madagaskarilainen jalkapalloilija. Hän on pelipaikaltaan hyökkääjä. Hän on edustanut vuodesta 2018 saudiarabialaista Al-Adalahia. Ennen siirtymistään Saudi-Arabiaan hän pelasi Algeriassa.
Andria pelasi Madagaskarin maajoukkueessa ensimmäisen maaottelunsa syyskuussa 2010 Nigeriaa vastaan. Hän on pelannut kaikkiaan 32 maaottelua ja tehnyt niissä yhdeksän maalia, joista yksi syntyi Afrikan-mestaruuskilpailuissa 2019 Guineaa vastaan ja yksi samassa turnauksessa Nigeriaa vastaan.
Aune Saloheimo

Aune Maria Saloheimo, o.s. Reinilä  (12. helmikuuta 1912 Oulu – 15. huhtikuuta 2002 Helsinki) oli suomalainen kotitalousopettaja, joka sai ensimmäisenä Suomessa kotitalousneuvoksen arvonimen, vuonna 1992.
Henkilöhistoria

Aune Saloheimon vanhemmat olivat eläinlääkäri Ernst Lennart Reinilä ja Tyyne Maria Heikinheimo ja puoliso kirkkoneuvos Mauno Juhani Saloheimo. Aune Saloheimo tuli ylioppilaaksi 1931 ja valmistui kotitalousopettajaksi 1934 sekä maatalous- ja metsätieteiden kandidaatiksi 1962 ja filosofian lisensiaatiksi 1974. Hän toimi kotitalousopettajana Oulun kaupungin keskuskansakoulussa 1935–1940, tuntiopettajana Kuopion tyttölyseossa 1943–1947, kotitalousopettajana Helsingin kaupungin jatkoluokilla/kansalaiskoululuokilla 1949–1962, rehtorina Helsingin kotitalousopettajaopistossa 1962–1975 sekä kotitalouden, erityisesti kotitalouden didaktiikan vt. apulaisprofessorina Helsingin yliopistossa 1975–1977. Saloheimolla oli myös useita luottamustehtäviä, kuten Suomen Naisyhdistyksen hallituksen puheenjohtajuus 1980–1988.
Julkaisuja

Nuorten keitto-opas, 1956, Helmi Lummaan kanssa
Kotitaloutta nuorille: kansalaiskoulun kotitalouden oppikirja, 1968
Helsingin kotitalousopettajaopiston oppilasvalinnasta, 1974 (lisensiaatintyö)
Brian Tyler

| Brian Tyler |
| --- | --- |
 Brian Tyler vuonna 2011.
Henkilötiedot
Syntynyt: 8. toukokuuta 1972 (ikä 52)
Ammatti:  säveltäjä, musiikkituottaja, elokuvatuottaja
Muusikko
Aktiivisena:  1998–
Tyylilajit:  elokuvamusiikki 
Soittimet:  piano, rummut, kitara, kontrabasso, busuki, sello
Aiheesta muualla
www.briantyler.com
  [ Muokkaa Wikidatassa ] [ ohje ]  
Brian Tyler (s. 8. toukokuuta 1972) on yhdysvaltalainen elokuva-, televisio- ja videopelisäveltäjä sekä musiikki- ja elokuvatuottaja. Hänen musiikkiaan on muun muassa elokuvissa The Expendables, Battle: Los Angeles, Rambo ja  Fast & Furious sekä videopeleissä Call of Duty: Modern Warfare 3 ja Assassin’s Creed IV: Black Flag.